To fætre, på henholdsvis 18 og 19 år er kendt skyldige på overgreb på mindreårig lillesøster til den 18-årige.

Mandag formiddag er to fætre på 18 og 19 år kendt skyldige i at have forgrebet sig på den 18 åriges lillesøster. Det skriver TV Midt/Vest. De to skyldige unge mænd er fra henholdsvis Vestervig og Hurup i Thy. Overgrebene har fundet sted over en periode på to et halvt år. Pigen var otte år, da de seksuelle overgreb startede i 2012. Den 18 årige har ifølge anklageskriftet forgrebet sig seksuelt på sin søster 100 gange, og han er også tiltalt for at have misbrugt sin ni årige fætter. Den 19 årige fætter til den 18 årige, er tiltalt for at have medvirket 40 gange. Tvivl om omfang Begge tiltalte er uenige i det antal af overgreb, der er opgivet i anklage skriftet, men har erkendt at have misbrugt pigen. I dag er den 18-årige så kendt skyldig i 65 af overgrebene på sin lillesøster, og han er kendt skyldig i fem af overgrebene på den mindreårig fætter. Den 19-årig er kendt skyldig i 20 af overgrebene på sin kusine. Nu venter en strafudmåling, som kommer endeligt på plads i eftermiddag.